|  |
| --- |
| PATVIRTINTA |
| Kauno Suzukio pradinės |
| mokyklos direktoriaus |
| 201 m. d. |
| įsakymu Nr. |

KAUNO SUZUKIO PRADINĖ MOKYKLA

**2017 METŲ VEIKLOS PLANAS**

**I SKYRIUS**

**ĮVADAS**

1. Įstaigos socialinis kontekstas.

**Mokinių tautybė:** 100 proc. lietuviai.

**Socialinė parama suteikta**: 5,0 proc. mokinių (14 mokinių)

|  |  |
| --- | --- |
| **Mokinių šeimų sudėtis:** | **Mokykloje 2015 m. nebuvo:** |
| 81,6 proc. iš pilnos šeimos mokinių.  18,4 proc. iš nepilnos šeimos mokinių.  1,4 proc. šeimų, kurioje auginamas vaikas su negalia  19,2 proc. auga daugiavaikėje šeimoje.  24,5 proc. mokinių, kuriuos augina vienišos mamos/tėčiai | Įtrauktų į rizikos grupę mokinių.  Mokinių likusių be tėvų globos.  Nepilnamečių reikalų inspekcijos įskaitoje esančių mokinių.  Pašalintų iš mokyklos mokinių. |

**Komentaras**: Vadovaudamiesi dr. Š. Suzuki filosofijos nuostatomis, tėvai glaudžiai bendradarbiauja su mokykla ir skiria daug dėmesio savo vaiko ugdymui.

Mokykloje mokomasi viena pamaina.

1. Mokinių skaičiaus Įstaigoje kaita. Jeigu Įstaiga yra mokykla, mokinių skaičiaus vidurkio kaita 1–4, 5–8, 9–10 ir 11–12 klasėse.

|  |  |  |  |  |  |
| --- | --- | --- | --- | --- | --- |
|  | **2015 – 2016 m. m.** | | | **2016-2017 m. m.** | |
| **Mokinių viso:** | **323 (268 be priešmokyk. ugdymo grupių mokinių)** | | | **359 (302 be priešmokyk. ugdymo grupių mokinių)** | |
| Klasių komplektų | 15 (3 priešmok. ugd. gr.) | | | 16 (3 priešmok. ugd. gr.) | |
| Vidurkis mokinių skaičiaus klasėje | 21,9 | | | 23,2 | |
| **Atvyko** 1 klasių mokinių | 72 | | | 92 | |
| **Atvyko** priešmokyklinės klasės mokinių | 59 | | | 57 | |
| Vidurkis priešmokyklinės grupės mokinių skaičiaus klasėje | 19,7 | | | 19 | |
| **Atvyko** 2-4 klasių mokinių | 4 | | | 9 | |
| **Iš viso atvyko:** | **135** | | | **158** | |
| **Iš viso išvyko:** | **71** | | | **-** | |
|  | | | | | |
|  | **2013 m.** | **2014** | **2015** | | **2016** |
| Mokinių skaičiaus didėjimas  mūsų mokykloje (%) | 6,76 | 3,56 | 13,05 | | 10,9 |

**Komentaras**: Mokyklą 2016 m. baigė 59, į mokyklą 2016/2017 m.m. buvo priimti 158 mokiniai. 2016/2017 m.m. buvo suformuota keturios pirmosios klasės, kuriose mokosi 92 mokiniai. Tenkinant miesto poreikį atlaisvinti vietas Kauno m. darželiuose ir atsižvelgiant į mokyklos specifiką (ankstyvojo ugdymo poreikį) nuo 2013 m. rugsėjo 1 d. yra formuojamos 3 priešmokyklinės klasės, kuriose mokosi 57 mokiniai.

Mokinių skaičiaus vidurkio kaita 1–4 klasėse ir priešmokyklinio ugdymo grupėse.

|  |  |  |
| --- | --- | --- |
|  | **2015 – 2016 m.m.** | **2016-2017 m.m.** |
| **Komplektų viso:** | **15** | **16** |
| **1-4 klasių komplektų** | **12** | **13** |
| **Priešmokyklinių klasių komplektų** | **3** | **3** |
| **Mokinių viso:** | **323** | **359** |
| **Vidurkio kaita Suzukio pradinėje mokykloje:** | **21,9** | **23,2** |

**Komentaras**: Mokinių skaičius mokykloje per pastaruosius penkerius metus kasmet didėja.

1. Įgijusių pradinį (vidurinį ir pagrindinį) išsilavinimą mokinių dalis.

2015-2016 mokslo metais Kauno Suzukio pradinę mokyklą baigė 59 mokiniai, iš jų visi įgijo pradinį išsilavinimą. Mokiniai baigę mokyklą padarė pažangą ir sėkmingai mokosi 5-ose klasėse. Išanalizavus šių metų mokinių mokymosi įstaigų pasirinkimą pastebėta, kad daugiausia mokinių rinkosi Kauno Kazio Griniaus progimnaziją. Tam didelės įtakos turėjo mokyklos pristatymas tėvams susirinkimo metu. Daug Kauno Suzukio pradinės mokyklos mokinių mokslą tęsia Kauno J. Urbšio katalikiškoje vidurinėje mokykloje, Kauno technologijos universiteto inžinerijos licėjuje, Kauno V. Kudrikos progimnazijoje, Kauno dailės gimnazijoje, VšĮ Lietuvos sveikatos mokslų universiteto vidurinėje mokykloje, Jėzuitų gimnazijoje, Kauno Žaliakalnio progimnazijoje, likę - kitose Kauno miesto mokyklose.

1. Mokinių, ugdomų pagal neformaliojo švietimo programas, dalis.

|  |  |  |
| --- | --- | --- |
| **Mokinių užimtumas** | **2015 – 2016 m. m.** | **2016-2017 m. m.** |
| Užimtų mokykloje | 89 % | 92,4 % |
| Užimtų mieste | 68 % | 65,6% |

**Komentaras**: Mokinių užimtumas mokykloje neformaliame ugdymo yra gausus dėl didelės būrelių įvairovės. Tokią būrelių įvairovę lėmė atlikti mokinių ir tėvų poreikių tyrimai. Pirmenybė teikiama muzikinius gebėjimus lavinantiems būreliams (Jaunučių choras, Muzikinio rašto pagrindai, būreliai „Jaunieji smuikininkai“, „Mažieji gitaristai“, „Mažoji Violančelė“, „Vai tai dūda“). Mokiniai, norintys išmokti groti instrumentu, gali lankyti individualias instrumento pamokas, kurias veda sertifikuotos Lietuvos Suzuki asociacijos mokytojos. Dauguma Suzukio pradinę mokyklą baigusių mokinių toliau savo muzikinius įgūdžius tobulina padedami mokykloje dirbančių Lietuvos Suzuki asociacijai priklausančių mokytojų. Taip pat mokiniai gali pasirinkti ir kitus meninius gebėjimus lavinančius būrelius: tai teatro būrelis „Suzuikiai“, būreliai „Jaunieji dailininkai“ ir „Žaidžiu dailę“, būrelis „Pasidaryk pats“, šokių būrelis „Spindulėlis“. Mokykloje taip pat veikia ir kiti būreliai: „Pažink pasaulį“, „ Žalioji akademija“, „Jaunieji gamtininkai“, filosofuojantys žurnalistai, „Sportinių žaidimų klubas“, „Mokausi atsiminti“, „Zuikio Hanso draugai“ ir kiti.

Dauguma mokyklos vaikų lanko daugiau negu vieną būrelį. Tik 2,7 proc. mokyklos mokinių nedalyvauja neformaliojo švietimo programose nei mokykloje, nei mieste.

1. Mokinių lankomumo duomenys.

|  |  |  |  |
| --- | --- | --- | --- |
|  | **Praleista pamokų 2014-2015 m.m.** | | |
| **Mokinių**  **skaičius** | **Iš viso** | **Dėl ligos** | **Vidut. praleistų pamokų sk.**  **1 mokiniui** |
| **245** | 8886 | 7352 | 36,27 |
| 84,76proc. praleistų pamokų buvo dėl ligos. | | | |
|  | | | |

|  |  |  |  |
| --- | --- | --- | --- |
|  | **Praleista pamokų 2015-2016 m.m.** | | |
| **Mokinių**  **skaičius** | **Iš viso** | **Dėl ligos** | **Vidut. praleistų pamokų sk.**  **1 mokiniui** |
| **302** | 6160 | 5450 | 22,8 |
| 88,2proc. praleistų pamokų buvo dėl ligos. | | | |

**Komentaras:** Praleistų pamokų skaičius 2015 - 2016 m. m. yra mažesnis negu praėjusiais mokslo metais. Dauguma pamokų yra praleista dėl ligos.

1. Mokytojų skaičiaus kaita, mokytojų, turinčių pedagoginę ir dalykinę kvalifikaciją, dalis.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Kvalifikacinė kategorija** | **Mokytojų kvalifikacinių kategorijų pasiskirstymas**  **2016. 09.01** | **Priešmoky-klinio ugdymo pedagogai** | **Pradinių**  **klasių mokytojų** | **Muzikos mokytojų** | **Anglų kalbos**  **mokytojų** | **Dorinio ugdymo mokytojų** | **Teatro mokytojas** | **Šokio mokytoja** | **Kūno kultūros mokytojas** |
| Nesiatestavęs  (mokosi) |  |  |  |  |  |  |  |  |  |
| Mokytojas | 12 | 2 | 5 |  | 1 | 2 | 1 |  | 1 |
| Vyr. mokytojas | 5 | 1 | 1 | 1 | 1 |  |  | 1 |  |
| Metodininkas | 8 |  | 7 |  | 1 |  |  |  |  |
| **Viso:** | **25** | **3** | **13** | **1** | **3** | **2** | **1** | **1** | **1** |
|  |  |  |  |  |  |  |  |  |  |
| Mokyklos vadovai turi vadybines kategorijas:  Direktorė Dėja Aukštkalnytė – II vadybinė kategorija  (įgyta 2013-12-20)  Direktorės pavaduotoja ugdymui Dalia Lingienė – III vadybinė kategorija (įgyta 2013-12-20)  Direktorė D.Aukštkalnytė dirba nuo 2008.02.28  Pavaduotoja ugdymui D.Lingienė dirba nuo 2009.08.31 | | | | | |  |  |  |  |

|  |  |
| --- | --- |
| **Mokytojų kvalifikacijos koeficientai 9,25– 13,90** | |
| Tarifikuotų valandų skaičius 2015-2016 m. m. | **545,56** |
| Tarifikuotų valandų skaičius 2016 – 2017 m. m. | **619, 89** |
|  |  |
| Tarifikuotų valandų skaičius vienam klasės komplektui 2016-2017 m. m. | **38,74** |

**Komentaras:** Mokykloje 2016-2017 m. m. vis dar atsisakyta dalinti dorinio ugdymo pamokas. Nesant mokinio krepšelio trūkumui, 2016 – 2017 m. m. buvo nuspręsta padalinti antras ir trečias klases anglų kalbos pamokoms. Suzukio pradinė mokykla laikosi taupymo režimo, nenukrypdama nuo bendrojo ugdymo plano įgyvendinimo. Vidutinis tarifikuotų valandų skaičius 2016 – 2017 m. m. yra skaičiuojamas su priešmokyklinio ugdymo grupėmis. Kauno Suzukio pradinėje mokykloje yra 3 priešmokyklinio ugdymo grupės. (2016-2017 m. m. skirtos papildomos valandos mokinių ugdymo (si) poreikiams tenkinti. Kryptingam meniniam ugdymui pridedama viena teatro pamoka pirmose ir ketvirtose klasėse, viena šokio pamoka antrose klasėse ir papildoma anglų k. pamoka užsienio kalbai mokyti trečiose klasėse.)

1. Žemės panaudos sutartis.

Valstybinės žemės panaudos sutartis Nr.M-19/2002-1300, sudaryta 2002 m. lapkričio 11 d. tarp Kauno apskrities viršininko administracijos ir Kauno miesto savivaldybės tarybos, 99 metams.

Pastato kategorija: 2005 m. birželio 25 d. Kauno miesto savivaldybės sprendimu T-360, pastatas perduotas mokyklai valdyti patikėjimo teise.

Mokyklos pastato būklė atitinka III kategoriją. Tai rodo, kad mokyklos pastatų būklė ir kabinetų bei patalpų atitikimas Mokyklų aprūpinimo standartams lygus 51%-80% privalomųjų rodiklių.

1. Higienos pasas (yra ar nėra).

Leidimas - higienos pasas išduotas 2012 m. rugpjūčio mėn. 30 d. Galioja 5 m.

Komentaras: Klimato ir apšvietimo normos buvo matuotos ir atitinka normą.

9. Energijos vartojimo auditas.

Energetinis auditas atliktas 2007 m. gruodžio mėn.

Parengtas investicinis projektas. Techninis projektas pakoreguotas 2009 m. balandžio mėn. Statybos leidimas išduotas 2008 m. vasario mėnesį.

Investicinis projektas: Parengtas 2007 m., pakoreguotas 2009 m. balandžio mėn. 2009 m. balandžio 30 d. Kauno miesto tarybos sprendimu Nr. T-260 buvo pritarta Kauno „Vėtrungės“ pradinės mokyklos investicinio projekto įgyvendinimui.

**II SKYRIUS**

**PRAĖJUSIŲ METŲ SITUACIJOS ANALIZĖ**

**Išorės lėšų pritraukimo tendencijos ir finansinių prioritetų realizacija**

* **IŠORĖS LĖŠŲ PRITRAUKIMO TENDENCIJOS**

|  |  |  |  |
| --- | --- | --- | --- |
| **Eil Nr.** | **Investicijos į ūkio plėtrą** | **2015 m., €** | **2016 m., €** |
| 1 | iš struktūrinių fondų | 0 | 0 |
| 2 | iš valstybės investicijų programos (VIP dotacijos) | 0 | 0 |
| 3 | iš tikslinių valstybės specialiųjų dotacijų | 0 | 1,96 |
| 4 | Iš savivaldybės investicijų programos | 4,7 | 0,0 |

* **PAPILDOMŲ LĖŠŲ PRITRAUKIMO TENDENCIJOS**

|  |  |  |  |
| --- | --- | --- | --- |
| **Eil Nr.** | **Investicijos į ūkio plėtrą** | **2015 m., tūkst. €** | **2016 m., tūkst. €** |
| 1 | iš savivaldybės biudžeto paskolinių lėšų |  |  |
| 2 | iš 2 proc. paramos labdaros lėšų | 3,4 | 3,9 |
| 3 | iš sutaupytų „mokinio krepšelio“ lėšų |  |  |
| 4 | Iš valgyklos nuomos | 3,0 | 1,7 |
| 5 | Iš kitų asmenų paramos lėšų | 0,66 | 2,7 |
| 6 | Iš trumpalaikės nuomos | 2,0 | 4,0 |
| 7 | Iš turto nuomos | 6,1 | 6,1 |

* **2015 – 2016 M.M. FINANSINIŲ PRIORITETŲ REALIZACIJA**

**ĮSTAIGOS METINIS BIUDŽETAS 2016-12-31 d. – 443640 €**

Suzukio pradinė mokykla 2016 m. vykdė keturias programas:

1. **„VALSTYBINIŲ FUNKCIJŲ VYKDYMO PROGRAMA (MK)“**

„Valstybinių funkcijų vykdymo (MK)“ programos sąmatą š. m. gruodžio 12 d. duomenimis sudaro 325080€

Suzukio pradinė mokykla „Valstybinių funkcijų vykdymo programą (MK)“ įvykdė.

„Mokinio krepšelio“ lėšų trūkumo mokykloje nėra.

**2. „SAVIVALDYBĖS FINANSUOJAMŲ ĮSTAIGŲ VEIKLOS PROGRAMA (SB)“**

„Savivaldybės finansuojamų įstaigų veiklos programos (SB)“ sąmatą š.m. gruodžio 12 d. duomenimis sudaro 102500€

Suzukio pradinė mokykla „Savivaldybės finansuojamų įstaigų veiklos programą įvykdė.

**3. „SAVIVALDYBĖS FINANSUOJAMŲ ĮSTAIGŲ VEIKLOS PROGRAMA (įstaigų pajamų lėšos)“**

„Savivaldybės finansuojamų įstaigų veiklos programos (įstaigų pajamų lėšos)“ sąmatą š. m. gruodžio 12 d. duomenimis sudaro 14100€

Suzukio pradinė mokykla „Švietimo ir ugdymo programą“ įvykdė.

Lėšų trūkumo mokykloje nėra.

**4. „SAVIVALDYBĖS FINANSUOJAMŲ ĮSTAIGŲ SPEC. DOTACIJA MINIMALIOS ALGOS KĖLIMUI „**

„Savivaldybės finansuojamų įstaigų spec. dotacijai minimalios algos kėlimui“ programos sąmatą sudaro 1960 €

Suzukio pradinė mokyka programą įvykdė.

Lėšų nepakankamumo mokykloje nėra.

**FINANSAVIMO ŠALTINIŲ TENDENCIJOS 2015 – 2016 m.**

|  |  |  |  |  |
| --- | --- | --- | --- | --- |
|  | **FINANSAVIMO ŠALTINIAI** | **2016 m. gauta**  **tūkst.€** | **2016m.panaudota**  **tūkst.€** | **2017 m. planuojama**  **tūkst.€** |
| 1. | „Mokinio krepšelio“ lėšų panaudojimo prioritetai: | 325,1 | 276,2 | 326,8 |
| **Iš jų:** | | | | |
| 1.1. | Darbo užmokesčiui | 238,3 | 238,3 | 241,6 |
| 1.2. | Soc. draudimui | 73,7 | 73,7 | 74,8 |
| 1.3. | Spaudiniams | 2,8 | 2,8 | 2,3 |
| 1.4. | Mokymo priemonėms | 6,2 | 6,2 | 5,0 |
| 1.5. | Mokinių pažintinei veiklai | 1,0 | 1,0 | 1,1 |
| 1.6. | Mokytojų kvalifikacijai kelti | 2,8 | 2,8 | 2,0 |
| 1.7. | Kitos mašinos ir įrengimai | 0 | 0 | 0,0 |
| 1.8. | Darbdavių soc.parama pinigais | 0,3 | 0,3 | 0,0 |
| 2. | **Trumpalaikės nuomos panaudojimo prioritetai:** | 14,1 | 10,9 iš jų:  10,2-ilgalaikio turto remontui, kanc. prekėms, einamajam turto remontui, mokyklos materialiniai bazei gerinti,  0,6- kitos paslaugos,  0,1-  kvalifikacijai kelti. | 14,5 |
| 3. | **Kitų lėšų panaudojimo prioritetai:** | 4,9 | Įsigyti IKT priemonėms (planšetiniams kompiuteriams, mobiliesiems telefonams), inventoriui ir prekėms einamiems remonto darbams atlikti, kvalifikacijai kelti. | 4,0 |

**2017 M. „MOKINIO KREPŠELIO“ LĖŠŲ PANAUDOJIMO PRIORITETAI**

2017 m. planuojama gauti **286,6** tūkst. €

**Iš jų :**

* 1. Darbo užmokesčiui ir socialinio draudimo įmokoms – 316,4 tūkst. €;
  2. vadovėliams ir mokymo priemonėms įsigyti – 7,6 tūkst. €;
  3. mokinių pažintinei veiklai –1,1 tūkst. €;
  4. mokytojų kvalifikacijai kelti – 2,0 tūkst. €;

**Informacija apie įstaigos valdomo pastato fizinę būklę**

**Statinio dalių ir inžinerinės įrangos būklės įvertinimas** (2016 m. statinio kasmetinės apžiūros duomenimis)

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pamatai | Išorinės sienos | Stogas | Langai | Lauko durys | Vidinės sienos | Lubos | Vidaus durys | Grindys | Maisto ruošimas | | Tualetai | | | Šildymas, vėdinimas | | Vandentiekis, kanalizacija | | Elektros sistema | | | Pritaikymas neįgaliųjų poreikiams (jei reikia) | Komentarai |
| Patalpos | Įrenginiai | Patalpos | Uždaros kabinos | Įrenginiai | Šilumos punktas | Šildymo sistema | Vandentiekio sistema | Kanalizacijos sistema | Elektros instaliacija | Elektros skydinės | Šviestuvai |
| P | P | K | NR | NR | P | P | AK 80% | AK 70% | K | AB | P | P | P | AK | P | NR | NR | P | AK | P | Nereikia | Avarinė pastato 1C2b stogo būklė. Valgyklos patalpoms reikalingas kapitalinis remontas. Avarinė valgyklos įrengimo būklė.+++  3 |

**Santrumpos:** NR – nereikalingas remontas, P – reikalingas paprastasis remontas, K – reikalingas kapitalinis remontas, AB – avarinė būklė, AK – atliktas kapitalinis remontas, AP– atliktas paprastasis remontas.

**Pastabos:**

1. Kiekvienais metais statinio dalių ir inžinerinės įrangos būklė vertinama atsižvelgiant į statinio kasmetinės apžiūros rezultatus.
2. Įstaiga naudojamo pastato techninę priežiūrą vykdo ~~statybos~~ teisės aktų nustatyta tvarka.
3. Statinio dalių ir inžinerinės įrangos būklės įvertinimo duomenys ir kasmetinės apžiūros akte numatytos priemonės statinio fizinei būklei ir aplinkos higieninei būklei gerinti turi būti pagrindas rengiant turto priežiūros ir remonto programą, planuojant statinio ir jo inžinerinės įrangos remonto ar rekonstrukcijos darbus ir jų finansavimą.

**Tikslų įgyvendinimo laipsnis pagal prognozuotus laukiamus rezultatus**

|  |  |  |  |
| --- | --- | --- | --- |
| Tikslas | Minimalus lauktas 2016 rezultatas | 2016 įstaigos pasiektas realus rezultatas | Maksimalus lauktas 2016 rezultatas |
| *1. Sveikatos stiprinimo veiklos grupės pastangomis sukurti sveikatos stiprinimo programą, integruotą į bendrojo ir neformalaus ugdymo dalykus.* | Sukurta mokyklos sveikatos stiprinimo grupė, kurią sudaro mokytojai, mokytojai specialistai, pagalbos mokiniui specialistai. ir sveikatos stiprinimo programa, integruota į bendrojo ugdymo dalykus, numatant dvi skirtingas veiklos kryptis, pradėtas bendradarbiavimas su vienu nauju socialiniu partneriu. | Mokykloje sudaryta sveikatos stiprinimo grupė, kurią sudaro administracijos atstovas, 3 mokytojai, 2 mokytojai specialistai, 2 pagalbos mokiniui specialistui, 4 tėvai. Grupė pasiskirsto savo veiklos sritis. Numatytos sveikatos stiprinimo programos, integruotos į bendrojo ir neformalaus ugdymo dalykus, gairės, numatančios įvairias veiklos krypčių galimybes. Pradėtas bendradarbiavimas su dviem naujais socialiniais partneriais. | Mokyklos sveikatos stiprinimo grupę sudaro mokytojai, mokytojai specialistai, pagalbos mokiniui specialistai, tėvai, (grupė veikia pagal veiklos sritis). Sukurta sveikatos stiprinimo programa, integruota į bendrojo ir neformalaus ugdymo dalykus, numatanti įvairias veiklos krypčių galimybes.  Pradedamas bendradarbiavimas su dviem naujais socialiniais partneriais. |
| ***Komentaras:***Sveikatos stiprinimo veiklos grupės pastangomis, sukurta sveikatos stiprinimo programa, integruota į bendrojo ir neformalaus ugdymo dalykus:   * 2016 m. rugsėjo mėn. mokykloje sudaryta sveikatos stiprinimo grupė, kurią sudaro administracijos atstovas, 3 mokytojai, 2 mokytojai specialistai, 2 pagalbos mokiniui specialistui, 4 tėvai. * Numatytos sveikatos stiprinimo programos, integruotos į bendrojo ir neformalaus ugdymo dalykus, gairės, numatančios įvairias veiklos krypčių galimybes: fizinę sveikatą, emocinę-psichinę gerovę, higienos ir sveikos mitybos įgūdžius. Šiais metais prioritetinėmis sritimis pasirinktos higienos ir sveikos mitybos įgūdžių, fizinės sveikatos stiprinimas. * Mokykloje organizuotos dvi sporto šventės – sausio mėn. žiemos sporto šventė „Mums šaltis nebaisus“ ir gegužės mėn. „Sportuokime kartu“. * 2016 m. vasario mėn. mokykloje lankėsi „Žolinčių akademijos“ lektorė ir praktikė, sveikos ir sąmoningos gyvensenos propaguotoja V.Vedlūgienė, kuri antrų klasių mokiniams vedė praktinį sveiko maisto gaminimo praktinį užsiėmimą. * 2016 m. kovo mėn. mokykloje lankėsi gydytojas neurochirurgas V.Tiurenkovas, kuris mokytojams ir tėvams skaitė paskaitą „Kaip įveikti savo baimes“ * 2016 m. kovo mėn. mokykla prisijungė prie Pasaulinės Inkstų dienos paminėjimo. 3-4 klasių mokiniams KMUK vaikų nefrologės skaitė paskaitą apie inkstus, mokiniai dalyvavo Pasaulinės Inkstų dienos paminėjimo renginiuose. * 2016 m. kovo 14-18 d. mokykloje organizuota integruota prevencinė Draugystės savaitė, prisijungiant prie respublikinio projekto „Be patyčių 2016“. * 2016 m. gegužės mėn. mokykloje lankėsi LSMU Kauno klinikų gydytojas toksikologas J.Šurkus, pasakojęs vaikams apie dažniausiai pasitaikančius apsinuodijimus buitinėmis cheminėmis medžiagomis, vaistais, augalais, gyvačių, vabzdžių įkandimus. Gydytojas antrokams aiškino, kaip išvengti pavojingo apsinuodijimo, kaip elgtis apsinuodijus. * 2016 m. gegužės mėn. 2a klasės mokiniai lankėsi „Geros sveikatos šeimos gydytojo kabinete“ ir susipažino su šeimos gydytojo profesija. * 2016 m. rugsėjo mėn. 4b klasės mokiniai dalyvavo e-pamokoje „Patyčioms – nelike“. * 2016 m. rugsėjo mėn. ketvirtokai lankėsi Kauno miesto Greitosios medicinos pagalbos stotyje, kur mokėsi suteikti pirmąją pagalbą. * 2016 m. rugsėjo mėn. 4a ir 4b klasės mokiniai dalyvavo edukacinėje programoje „Grikucės“sodyboje apie sveiką mitybą. * 2016 mėn. skaitė paskaitą mokytojoms apie cukrinį diabetą. * 2016 m. spalio mėn. trečiokai dalyvavo solidarumo bėgime, surengtame organizacijos „Gelbėkit vaikus“. * 2016 m. spalio 10 d. mokykla prisijungė prie iniciatyvos „Pasaulinė košės diena“. 100% dieną pradėjo pusryčiams valgydami košę. * 2016 m. buvo organizuojamos fizinio aktyvumo veiklos netradicinėse erdvėse: gegužės mėn. 3c klasė dalyvavo sporto pamokoje smėlio arenoje Rio, Harmony parko žirgyne, ketvirtokai ir pirmokai dalyvavo sveikatinimo žygyje Gamtos regioniniame parke su Gamtos mokyklos edukatoriumi, spalio mėn. 5 klasės dalyvavo edukacinėje veikloje „Kūno kultūros pamoka KITAIP“ UAB laipiojimo centre „Miegantys drambliai“. * Kartu su VŠĮ „Sveikų dantų mokykla“ 2016 m. spalio mėn. visose klasėse pradėta įgyvendinti programa „Sveiki dantys – misija įmanoma“. Programos įgyvendinimą inicijavo sveikatos stiprinimo grupei priklausantys bendruomenės nariai G.Rėderienė, D.Breivienė, Ž.Mikelėnienė. Programoje dalyvauja 100 % mokyklos mokinių. Dantų higienos įgūdžius formuoti padeda LSMU odontologijos studentai, reguliariai aplankantys mokyklos mokinius. * 2016 m. spalio mėn. pasirašyta bendradarbiavimo sutartis su VŠĮ „Tikra mityba“. Pravesta paskaita mokyklos bendruomenei „Auginkime sveikus ir laimingus vaikus“. * 2016 m. lapkričio mėn. būrelių „Filosofuojantys žurnalistai“ ir „Sėkmės klubo“ nariai prisijungė prie pilietinės iniciatyvos „Tarptautinė tolerancijos diena“. * 2016 m. lapkričio mėn. mokykla prisijungė prie Kauno miesto akcijos „Pradedam diną su mankšta“. Dailės pamokų metu vaikai piešė su kojomis, teatro pamokų metu vaikai darė „kojinių lėlių“ mankštą“. Vyko teatralizuota antrokų mankšta su VŠĮ „Ugnies valdovai“. * 2016 m. sausio ir gruodžio mėn. ketvirtų klasių mokiniai dalyvavo Kauno B.Brazdžionio mokykloje-daugiafunkciniame centre „Futboliuko“ varžybose, spalio mėn. ketvirtokų komanda dalyvavo Kauno Pilėnų pagrindinėje mokykloje vykstančiame Kauno miesto mokyklų žaidynių kvadrato varžybose.   ***Išvada.*** *Maksimalus rezultatas pasiektas. Tikslas realizuotas.* | | | |

|  |  |  |  |
| --- | --- | --- | --- |
| Tikslas | Minimalus lauktas 2016 rezultatas | 2016 įstaigos pasiektas realus rezultatas | Maksimalus lauktas 2016 rezultatas |
| *2. Visų mokyklos bendruomenės narių pastangomis, užtikrinti mokyklos vidaus ir lauko erdvių saugumą ir pritaikomumą mokinių sveikatinimo poreikiams.* | Įrengtos 2 saugios laiptinės, išlyginti 40% takų aplink mokyklą, stabilizuotos 2-3 karstynės ir sūpynės, papildytas sporto inventorius (15-20 vnt.), įkurta viena nauja žalioji zona (20 m2) | Įrengtos visos saugios laiptinės, išlyginti 60% takų aplink mokyklą, stabilizuotos visos karstynės ir sūpynės, papildytas sporto inventorius (20-30 vnt.), įkurta viena nauja žalioji zona (30 m2) | Įrengtos visos saugios laiptinės, išlyginti 60% takų aplink mokyklą, stabilizuotos visos karstynės ir sūpynės, papildytas sporto inventorius (20-30 vnt.), įkurta viena nauja žalioji zona (30 m2) |
| ***Komentaras:***Užtikrintas mokyklos vidaus ir lauko erdvių saugumas, pritaikant jas mokinių sveikatinimo poreikiams:   * Įrengus 2 saugias laiptines, dabar mokykloje visos laiptinės aptvertos papildomai paaukštinimais iš metalo profilių. Tai apie 50% sumažina galimybę persisverti per laiptų aikštelės turėklus. Saugių laiptinių įrengimą dalinai finansavo Kauno Suzuki pradinės mokyklos paramos fondas, kuris skyrė 170 eurų. * Išlyginta 60% takų apie mokyklą, sulyginti 6 šulinių dangčiai, užbetonuotos 4 lauko laiptelių pakopos. Tai 40% sumažino tikimybę moksleiviams susižeisti kojomis užkliuvus už nelygumų. * Po visomis sūpynėmis ir karstynėmis padengta guminė danga. 100% sūpynių ir karstynių yra stabilios ir atitinka vaikų saugos sąlygas. * Papildytas sporto inventorius: nupirkta naujos šokdynės, futbolo, krepšinio, tinklinio kamuoliai, teniso ir dygliuoti kamuoliukai, įvairių dydžių lankai, įvairių ilgių lazdos, priemonės sportinėms estafetėms, rinkinys šuoliams į tolį ir aukštį. * Bendromis mokyklos bendruomenės pastangomis mokyklos kieme įkurta nauja žalioji zona. UAB „Nojus“ šiam tikslui skyrė 20 095 įvairių gėlių svogūnėlių. * 2016 m. gegužės 20 d. vyko civilinės saugos funkcinės pratybos „Veiksmai, kilus gaisrui mokykloje“, kurių tikslas rengti mokyklos darbuotojus, mokytojus, mokinius ir patalpų nuomininkus tinkamai veikti gresiant ar susidarius ekstremaliai situacijai (kilus gaisrui) ir gavus nurodymą evakuotis iš pastato. * 2016 m. spalio mėn. priešmokyklinių klasių mokiniai vyko į priešgaisrinės gelbėjimo tarnybos valdybos 5-ą komandą.   ***Išvada.*** *Tikslas realizuotas maksimaliai.* | | | |

|  |  |  |  |
| --- | --- | --- | --- |
| Tikslas | Minimalus lauktas rezultatas | Įstaigos pasiektas realus rezultatas | Maksimalus lauktas rezultatas |
| *3.* *Siekti nuolatinio* mokytojų  *profesinės kompetencijos augimo ir ugdymo proceso veiksmingumo užtikrinimo, sudarant sąlygas mokytojams kryptingai plėtoti turimas ir įgyti naujas kompetencijas.* | Sudaromos sąlygos nuolat kelti profesinę kvalifikaciją Lietuvoje. 80% mokytojų kartą per metus dalyvauja LSA mokymuose.  Kartą per metus  bus organizuojami mokymai mokyklai ir mokytojams aktualia tema, kurie padės kryptingai plėtoti profesines kompetencijas. | Sudarytos sąlygos nuolat kelti profesinę kvalifikaciją Lietuvoje ir užsienyje rengiamuose ISA ir/arba ESA seminaruose. 100% mokytojų kartą per metus dalyvavo LSA mokymuose.  Kartą per pusmetį  bus organizuojami mokymai mokyklai ir mokytojams aktualia tema, kurie padės kryptingai plėtoti profesines kompetencijas. | Sudaromos sąlygos nuolat kelti profesinę kvalifikaciją Lietuvoje ir užsienyje rengiamuose ISA ir/arba ESA seminaruose. 100% mokytojų kartą per metus dalyvauja LSA mokymuose.  Kartą per pusmetį  bus organizuojami mokymai mokyklai ir mokytojams aktualia tema, kurie padės kryptingai plėtoti profesines kompetencijas. |
| ***Komentaras:***Mokykloje užtikrinamas mokytojų profesinės kompetencijos augimo ir ugdymo procesas, sudaromos sąlygos mokytojams kryptingai plėtoti turimas ir įgyti naujas kompetencijas. Siekiant gilinti Suzuki metodo žinias ir plėtoti profesines kompetencijas buvo organizuoti tiksliniai kursai mokyklos mokytojams:   * 2016 m. vasario 13-14 d.mokykloje organizuotas tarptautinis praktinis seminaras „Muzikos reikšmė charakterio ugdymui“, kurį vedė ESA ekspertė K.Ravina (Latvija), dr.D.Aukštkalnytė, kuriame mokytojai tobulino mokytojo profesinę mokymo/si proceso valdymo bei mokytojo bendrąją bendravimo ir bendradarbiavimo kompetencijas. * 2016 m. birželio 8-9 d. mokyklos mokytojai dalyvavo seminare „Suzuki bendruomenės telkimas: LEAN vadybos taikomieji aspektai mokykloje“ ir tobulino pedagogo profesinę mokymo/si proceso valdymo bei bendravimo ir bendradarbiavimo kompetencijas. * 2016 m. rugpjūčio 15-17 d. Birštono kultūros rūmuose mokytojai dalyvavo tarptautiniame seminare bei praktiniame užsiėmime „Patirtinis mokymas: fasilitavimo galimybės mokykloje“, kurį vedė ESA ekspertė R.Miura (Ispanija), M.B.Levrin (Italija), dr.D.Aukštkalnytė. * 2016 m. rugpjūčio 18-20 d. mokyklos mokytojai dalyvavo tarptautiniame seminare „Mentorystės iššūkiai ugdymo įstaigoje“, kurį vedė ESA ekspertas K.Roens (Belgija), ISA ekspertas A.Lieb (JAV), kuriame tobulino mokytojo bendrąją bendravimo ir bendradarbiavimo bei organizacijos tobulinimo, pokyčių valdymo kompetencijas. * 2016 m. 100% mokyklos mokytojų dalyvavo tarptautinėje Suzuki vasaros stovykloje Birštone, kuriame stebėjo praktinius smuiko mokytojų K.Roens (Belgija), C.Bossuat (Prancūzija), F.Pinero (Argentina), A.Lieb (JAV), A.Podhajska (Lenkija), G.Wytynck (Belgija), W.Meuris (Belgija), L.Jansen (Belgija), V.von Gorp (Belgija), Y.Hoshino (Vokietija), I.Gliaudelienės, V.Ancienės (Lietuva), violončelės mokytojų E.Subira (Katalonija), D.Rolff-Petersen (Danija), pianino mokytojų R.Miura (Ispanija), I.Bara (Australija), J.Garcia (Ispanija), gitaros mokytojo M.B.Levrin (Italija), kūno ritmikos mokytojo S.Serratosa (Katalonija) užsiėmimus. * 2016 m. lapkričio 5-6 d. mokykloje organizuotas tarptautinis seminaras „Suzuki metodas pagarbos tarp ugdymo proceso dalyvių puoselėjimui“, kurį vedė ESA ekspertė R.Miura (Ispanija), kuriame mokytojai tobulino mokytojo profesinę bei mokytojo bendrąją kompetencijas. * 2016 m. gruodžio 5 d. mokykloje lankėsi ESA ekspertas K.Roens (Belgija), kuris vedė praktinius užsiėmimus ir skaitė paskaitą mokyklos tėvams ir mokytojams „Tėvų įtaka yra esminė“.   ***Išvada.*** *2016 m.**100% mokyklos mokytojų dalyvavo* *bent viename LSA, ESA, ISA seminare Lietuvoje ar užsienyje.* *Mokykloje buvo suroganizuoti 6 tiksliniai seminarai mokytojams.* *Tikslas realizuotas ir viršytas.* | | | |

**Plačiojo įsivertinimo išvados**

2015 m. plačiojo įsivertinimo apklausoje dalyvavo 38 mokytojai ir kiekvienos klasės bendruomenių atstovai. Buvo išskirti trys aukščiausiai įvertinti mokyklos privalumai ir trys pagrindiniai trūkumai.

|  |  |  |
| --- | --- | --- |
| Privalumai | Trūkumai | Tobulinti pasirinkti įstaigos veiklos aspektai |
| 1.1.5. Mokyklos atvirumas ir svetingumas. | 5.5.2. Patalpų naudojimas. | Mokykla išlieka atvira ir svetinga. Patalpų naudojimas yra pagrindinė tobulintina sritis. |
| 1.1.2. Tradicijos ir ritualai. | 2.5.2. Mokymosi veiklos diferencijavimas. | Tradicijos ir ritualai kasmet išskiriami kaip sėkmingas mokyklos veiklos rodiklis. Mokymosi veiklos diferencijavimas labai svarbus keliant ugdymo tikslus, planuojant ir organizuojant mokymo ir ugdymo turinį. |
| 2.3.3. Mokytojo ir mokinio dialogas. | 2.6.2. Vertinimas kaip ugdymas. | Mokyklai būdingi glaudūs mokytojų santykiai su vaikais, kuriama namų aplinka, kurioje mokiniai rastų supratimą ir pagalbą. Vertinimas svarbus siekiant tikslų ir padedant mokiniui mokytis. |

Atsižvelgiant į 2015 metų įsivertinimo rodiklius giluminis auditas atliktas analizuojant materialinių išteklių valdymo sritį – mokyklos vidaus ir išorės patalpų bei erdvių naudojimas.

**Giluminio įsivertinimo išvados**

Mokyklos vidaus ir išorės erdvių vertinimo apklausa siekėme išsiaiškinti, kaip tėvai vertina mokyklos vidaus ir išorės erdves. Privalumų rodiklio lygmuo laikomas įvertinimas, didesnis nei 2,5 balai. Trūkumo rodiklio lygmuo nustatytas, jei įvertinimas buvo žemesnis nei 2,5 balo.

Penkiomis aukščiausiomis vertėmis įvardijama:

* mokyklos žaliųjų erdvių plotis;
* lauko erdvių pritaikymas vaikų laisvalaikiui,
* mokinių mokymosi vietų skaičius, atsižvelgiant į higienos reikalavimus;
* mokytojų darbo vietų patogumas ir aprūpinimas IKT;
* mokyklos pastato būklė, estetinis vaizdas.

Penkiomis žemiausiomis vertėmis įvardijama:

* patalpų vėdinimo modernumas;
* patalpų drėkinimo modernumas;
* poilsio zonų pakankamumas;
* mokyklos modernaus inventoriaus gausa;
* sporto pamokų aplinkos įvairovė, saugumas ir jaukumas.

Atsižvelgiant į šiuos įvertinimus planuojama keliose klasėse įrengti eksperimentinę drėkinimo sistemą, kuri pakeltų santykinį drėgmės lygį patalpoje, prisotinant orą vandeniu.

Remiantis Š. Suzuki filosofijos principais labai svarbu vaikui sukurti artimą namų aplinką, kurioje jis jaustųsi saugus, pasitikėtų savimi ir galėtų augti savo žiniomis, gebėjimais ir talentais, todėl mokinių klases planuojama papildyti patogiais baldais, jaukiais kilimais. Bibliotekoje siekiama sukurti kuo jaukesnę aplinką, todėl planuojame nupirkti sėdmaišių, kuriuose sėdėdami vaikai galėtų atsipalaiduoti ir paskaityti. Dalį lėšų skirsime mokyklo vestibiuliui tobulinti. Planuojama pastatyti keletą minkštų baldų, edukacinį vaikų stalą su kėdėmis. Namų erdvę atkartoti ir kurti jaukumą klasėse padeda pianinai, kuriais mokiniai gali mokytis groti laisvu laiku. Planuojama nupirtkti du pianinus klasėms, kuriose jų dar nėra.

Dalis lėšų bus skiriama mokyklos sporto inventoriui atnaujinti ir papildyti. Siekiant, kad sporto pamokos būtų modernesnės į ugdymo veiklą aktyviau įtraukiami tėvai. Mokytojų ir tėvų iniciatyva planuojama organizuoti pamokas darbovietėse, kurios susiję su sportine veikla, pvz. baseinai, futbolo maniežai, sporto klubai. Dar aktyviau išnaudosime miesto erdves ir sportuoti eisime į netoliese įrengtas treniruoklių aikšteles. Mokykla noriai bendradarbiauja su Lietuvos futbolo federacija ir ateityje planuoja dalyvauti jų organizuojamose mokinių varžybose. Mokiniai skatinami dalyvauti kasmetiniame tarptautiniame bėgime „Zambijos vaikai“, kuris vyksta greta mokyklos esančiame Antano Smetonos gimnazijos stadione. Mokytojos su vaikais planuoja ir toliau pamokas organizuoti viename iš didžiausių Baltijos regione laipiojimo centrų „Miegantys drambliai“. Siekiama išnaudoti ir netradicines erdves, todėl sporto pamokas skatinama organizuoti išnaudojant mokyklos lauko erdves. Mokykloje vaikai raginami lankyti netradicinio sporto būrelius : „Karate Kyokushin“, „Jogos studija“, „Kapoeira“.

Siekiant patenkinti šiuolaikiško mokymo(si) poreikius planuojama papildyti mokyklos mobiliųjų priemonių bazę ir pritaikyti ją efektyviam, užtikrinančiam dinamiškai bendruomenei būtinų žinių bei gebėjimų įgijimui ir tobulinimui.

**Švietimo ir mokslo ministro nustatyta tvarka paskirtų išorės vertintojų, kontrolieriaus, vidaus audito ir kitų institucijų išvados**

*(Aptariamos esminės šių institucijų išvados, jeigu tokios buvo. Komentuojamas tobulinimo planų, jei tokie buvo, įvykdymo laipsnis. Išskiriami kliuviniai, neleidę Įstaigai pašalinti trūkumų.)*

**III SKYRIUS**

**2016 METŲ TIKSLŲ AKTUALIZAVIMAS IR PAGRINDIMAS FINANSINIAIS IŠTEKLIAIS, PLANUOJAMI INVESTICIJŲ PROJEKTAI**

**Atsižvelgus į 2016-2018 m. mokyklos strateginio plano tikslus, apibendrinus 2016 m. mokyklos veiklą mokyklos bendruomenė 2017 m. iškėlė sau 3 veiklos tikslus:**

1. **tikslas –** Sveikatos stiprinimo veiklos grupės ir mokyklos tėvų bendruomenės pastangomis, visiems mokiniams, mokinių tėvams ir mokytojams suteikti žinių apie sveiką gyvenseną, padedant formuoti turimus asmens higienos, sveikos mitybos, saugumo įgūdžius.

Tikslas pagrįstas 2016-2018 m. mokyklos strateginio plano 1 tikslo **„**Tobulinti mokykloje mokinių ir darbuotojų sveikatą stiprinančias veiklas“ įgyvendinimu, „Gyventojų pasitenkinimo teikiamomis paslaugomis“ tyrimo rezultatų ir mokyklos veiklos analize.

**Finansavimo šaltiniai:** MK lėšos, mokyklos spec. lėšos, Kauno Suzukio pradinės mokyklos paramos fondo lėšos, paramos ir labdaros lėšos.

1. **tikslas –** Mokyklos bendruomenės pastangomis toliau diegti mobilias mokymosi priemones naudojantis įvairiomis virtualiomis mokymo(si) sistemomis vaikų pažinimo kompetencijos ugdymui, loginio, kritinio mąstymo lavinimui.

Tikslas pagrįstas 2016-2018 m. mokyklos strateginio plano 2 tikslo „Kurti sumanią, saugią bei fizines ir emocines galias tausojančią ugdymo(si) aplinką mokykloje“ įgyvendinimu, mokyklos savivaldos institucijų siūlymais ir Mokyklos tarybos nutarimais.

**Finansavimo šaltiniai:** MK lėšos, mokyklos spec. lėšos, 2 % GPM lėšos, Kauno Suzukio pradinės mokyklos paramos fondo lėšos, paramos ir labdaros lėšos.

**3 tikslas –** Mokyklos metodinės tarybos iniciatyva nuosekliai dalintis dalykine ir metodine informacija, siekiant glaudaus mokytojų bendradarbiavimo bei gerosios patirties sklaidos mokykloje, mieste ir respublikoje.

Tikslas pagrįstas 2016-2018 m. mokyklos strateginio plano 3 tikslo „Tobulinti vadovų ir mokytojų profesines kompetencijas ir jų patirties sklaidą“ įgyvendinimu, Mokytojų tarybos siūlymu, plačiojo ir giluminio įsivertinimo išvadomis.

**Finansavimo šaltiniai:** MK lėšos, mokyklos spec. lėšos, Kauno Suzukio pradinės mokyklos paramos fondo lėšos, paramos ir labdaros lėšos.

**IV SKYRIUS**

**VEIKLOS TURINYS**

**1 tikslas –** Sveikatos stiprinimo veiklos grupės ir mokyklos tėvų bendruomenės pastangomis, visiems mokiniams, mokinių tėvams ir mokytojams suteikti žinių apie sveiką gyvenseną, padedant formuoti turimus asmens higienos, sveikos mitybos, saugumo įgūdžius.

|  |  |  |
| --- | --- | --- |
| Sėkmės kriterijus | Laukiami minimalūs rezultatai | Laukiami maksimalūs rezultatai |
| Pozityvus bendruomenės požiūris į sveiką ir saugią gyvenseną, aktyviai dalijamasi praktinės veiklos idėjomis ir patirtimi, bendradarbiaujama su socialiniais partneriais vaikų sveikatos stiprinimo klausimais. | 60% mokinių ir 40% tėvų aktyviai dalyvauja mokyklos organizuojamose sveikatos stiprinimo renginiuose, užtikrindami sveikos ir saugios gyvensenos įgūdžių formavimo tęstinumą namuose | 80% mokinių ir 60% tėvų aktyviai dalyvauja mokyklos organizuojamose sveikatos stiprinimo renginiuose, užtikrindami sveikos ir saugios gyvensenos įgūdžių formavimo tęstinumą namuose |

**Priemonės**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės pavadinimas | Atsakingi vykdytojai | Socialiniai partneriai | Įvykdymo terminas | Ištekliai | Pastabos |
| 1 | Planingai dalyvauti kasmetiniuose kitų institucijų sveikatinimo, prevenciniuose renginiuose, projektuose, sudarant galimybę kiekvienam mokiniui dalyvauti bent 1 renginyje per metus | Sveikatos stiprinimo veiklos grupės atstovai | Visuomenės sveikatos centras, VŠĮ „Tikra mityba“, VŠĮ „Sveikų dantų mokykla“, VŠĮ „Verslas ar menas“. | Sausis - gruodis | Mokyklos bendruomenės atstovai |  |
| 2 | Tikslingai ir sistemingai bendradarbiauti su viešosios tvarkos palaikymo, priešgaisrinės ir civilinės saugos, vaikų teisių apsaugos institucijomis | Sveikatos stiprinimo veiklos grupė, klasių mokytojai | Kauno apskrities priešgaisrinė gelbėjimo tarnyba, Kauno miesto Greitosios medicinos pagalbos centras, Kauno miesto Žaliakalnio policijos komisariatas, Kauno miesto civilinės saugos skyrius. | Sausis-gruodis | Mokyklos bendruomenės atstovai |  |
| 3 | Organizuoti sveikatą ugdančius renginius, sudarant galimybę sveikatą stiprinančioje veikloje dalyvauti visiems bendruomenės nariams. | Sveikatos stiprinimo veiklos grupė, metodinė taryba, mokyklos taryba | Edukacinių programų vykdytojai, kviestiniai svečiai | Sausis - gruodis | Pradinių klasių mokytojai ir mokytojai dalykininkai, pagalbos vaikui specialistai, mokinių tėvai, Kauno miesto savivaldybės visuomenės sveikatos biuro specialistė, Kauno Suzukio pradinės mokyklos paramos fondas |  |
| 4 | Įrengti pilotinėse klasėse eksperimentinę drėkinimo sistemą, kuri pakeltų santykinį drėgmės lygį patalpoje, prisotinant orą vandeniu | Direktorės pavaduotojas ūkiui, mokyklos taryba | Kauno Suzukio mokyklos paramos fondas | Spalis-gruodis | Spec.lėšos, Kauno Suzukio mokyklos paramos fondas |  |
| 5 | Bibliotekoje įkurti poilsio ir atsipalaidavimo zoną vaikų emocinei ir psichinei savijautai gerinti | Direktorės pavaduotojas ūkiui, mokyklos taryba |  | Birželis-rugsėjis | Spec.lėšos, Kauno Suzukio mokyklos paramos fondas |  |

**2****tikslas –** Mokyklos bendruomenės pastangomis toliau diegti mobilias mokymosi priemones naudojantis įvairiomis virtualiomis mokymo(si) sistemomis vaikų pažinimo kompetencijos ugdymui, loginio, kritinio mąstymo lavinimui.

|  |  |  |
| --- | --- | --- |
| Sėkmės kriterijus | Laukiami minimalūs rezultatai | Laukiami maksimalūs rezultatai |
| Efektyviai pritaikant informacinių technologijų galimybes, stiprinama mokinių motyvacija, įsitraukimas į ugdymo procesą, aukštesnieji mąstymo gebėjimai užtikrinant sėkmingą gebėjimų įgijimą ir tobulinimą. | 20% mokyklos mokinių ir mokytojų kasdieninėje veikloje nuolat naudos mobilias mokymosi priemones, virtualias mokymo(si) sistemas per lietuvių kalbos, matematikos, pasaulio pažinimo pamokas, orientuojantis į aukštesnių mąstymo gebėjimų ugdymą. 20% mokinių ir mokytojų mobilias mokymosi priemones naudos bent kartą per mėnesį. | 30% mokyklos mokinių ir mokytojų kasdieninėje veikloje nuolat naudos mobilias mokymosi priemones, virtualias mokymo(si) sistemas per visas pamokas ir neformaliojo ugdymo veiklas, orientuojantis į aukštesnių mąstymo gebėjimų ugdymą. 40% mokinių ir mokytojų mobilias mokymosi priemones naudos bent kartą per mėnesį. |

**Priemonės**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės pavadinimas | Atsakingi vykdytojai | Socialiniai partneriai | Įvykdymo terminas | Ištekliai | Pastabos |
| 1 | Papildyti mokyklos mobilių įrenginių komplektą, sudarant sąlygas kiekvienam klasės mokiniui naudotis įrenginiais individualiam darbui | Direktorės pavaduotojas ūkiui | Kauno Suzukio pradinės mokyklos paramos fondas | Sausis – gegužė | Spec.lėšos, Kauno Suzukio mokyklos paramos fondas |  |
| 2 | Praktiškai išbandyti mobilias mokymosi priemones naudojantis įvairiomis virtualiomis mokymo(si) sistemomis: EMA pratybomis, Eduka ir kt. | Direktorės pavaduotoja ugdymui, metodinė taryba | Bendruomenės nariai | Rugsėjis-gruodis | Spec.lėšos |  |
| 3 | Mokyti vaikus naudotis planšetiniais kompiuteriais lietuvių kalbos, matematikos, pasaulio pažinimo pamokose, tikslingai skiriant praktines užduotis. | Direktorės pavaduotoja ugdymui, metodinė taryba | Bendruomenės nariai | Rugsėjis - spalis | 2 % GPM lėšos, Kauno Suzukio mokyklos paramos fondas, MK lėšos |  |
| 4 | Organizuoti darbo su mobiliomis mokymosi priemonėmis tikslines ugdymo ir projektines veiklas formaliojo ir neformaliojo ugdymo metu, siekiant ugdyti vaikų pažinimo kompetencijas, lavinti loginį, kritinį mąstymą. | Direktoriaus pavaduotojas ugdymui, mokytojų taryba | Mokyklos bendruomenė | Rugsėjis-gruodis | 2 % GPM lėšos, Kauno Suzukio mokyklos paramos fondas, MK lėšos |  |

**3 tikslas –** Mokyklos metodinės tarybos iniciatyva nuosekliai dalintis dalykine ir metodine informacija, siekiant glaudaus mokytojų bendradarbiavimo bei gerosios patirties sklaidos mokykloje, mieste ir respublikoje.

|  |  |  |
| --- | --- | --- |
| Sėkmės kriterijus | Laukiami minimalūs rezultatai | Laukiami maksimalūs rezultatai |
| Sistemingo mokymosi iš gerosios kolegų, LSA, ESA, ISA ekspertų patirties strategija stiprina mokyklos mokytojų dalykines bei asmenines kompetencijas ir profesinius įgūdžius, skatina mokytojus tikslingai siekti asmeninės pažangos. | 80% mokyklos mokytojų dalinasi dalykine ir metodine informacija bei edukacine patirtimi mokykloje, sistemingai ir kryptingai gilindami žinias apie Suzuki metodą, 30% mokytojų dalinasi gerąja Suzuki metodo ir mokyklos veiklos patirtimi mieste, 10%- respublikoje. | 100% mokyklos mokytojų dalinasi dalykine ir metodine informacija bei edukacine patirtimi mokykloje, sistemingai ir kryptingai gilindami žinias apie Suzuki metodą, 40% mokytojų dalinasi gerąja Suzuki metodo ir mokyklos veiklos patirtimi mieste, 15% - respublikoje, 5%-tarptautiniuose renginiuose. |

**Priemonės**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Priemonės pavadinimas | Atsakingi vykdytojai | Socialiniai partneriai | Įvykdymo terminas | Ištekliai | Pastabos |
| 1 | Sukurti ir įgyvendinti metodinio bendradarbiavimo projektą „Mokytojas – mokytojui“, skatinant atvirų pamokų organizavimą, stebėjimą ir refleksiją | Mokyklos vadovai, metodinė taryba |  | Sausis-gruodis | Žmogiškieji ištekliai, spec.lėšos |  |
| 2 | Dalyvauti ESA ekspertų rengiamuose mokymuos, siekiant gilinti žinias apie Suzuki ugdymo sistemą ir tobulinti Suzuki metodu dirbančiu mokytojų profesines kompetencijas | Mokyklos administracija | LSA, ESA, ISA , KPKC, Mokytojų tobulinimo centras | Sausis - gruodis | Mokyklos administracija, metodinė taryba, MK lėšos |  |
| 3 | Skleisti informaciją apie Suzuki ugdymo sistemą ir mokyklos savitumą respublikos pedagogams | Mokyklos administracija, metodinė taryba | LSA, ESA, ISA, KPKC | Sausis - gruodis | Žmogiškieji ištekliai |  |

**V SKYRIUS**

**ATSISKAITYMO IR VISUOMENĖS INFORMAVIMO TVARKA**

|  |  |  |  |
| --- | --- | --- | --- |
| Kas atsiskaito ir informuoja | Kam atsiskaitoma, kas informuojamas | Atsiskaitymo ir informavimo forma | Įvykdymo terminas |
| Mokyklos taryba  Tarybos pirmininkė  J.Mackienė | Visuotiniam bendruomenės susirinkimui | Veiklos ataskaita (raštu arba žodžiu) apie mokyklos tarybos keltus uždavinius ir jų realizavimo lygį | 2017 m. rugpjūtis – rugsėjis |
| Direktorė  D. Aukštkalnytė | Mokyklos tarybai | Pranešimas apie mokyklos finansinę būklę ir kylančius ugdymo proceso uždavinius | 2017 m. sausis  2017 m. gegužė |
|  | Visuotiniam bendruomenės susirinkimui | Pranešimas apie mokyklos finansinę būklę ir kylančius ugdymo proceso uždavinius, kitais aktualiais klausimais | 2017 m. sausis  2017 m. gegužė |
|  | Veiklos programos rengimo komandai | Pranešimas žodžiu apie veiklos programos realizavimo lygį | Iki kiekvieno ketvirčio pabaigos |
| Direktorės pavaduotoja ugdymui  D.Lingienė | Mokyklos tarybai | Pranešimas apie ugdymo(si) rezultatus ir pedagogų veiklą | 2017 m. sausis  2017 m. gegužė |
|  | Direktorei | Ataskaita raštu apie ugdymo(si) rezultatus ir pedagogų veiklą | 2017 m. sausis  2017 m. gegužė |
|  | Veiklos programos rengimo komandai | Pranešimas žodžiu apie veiklos programos rezultatų, susijusių su ugdymu, įgyvendinimo lygį | Iki kiekvieno ketvirčio pabaigos |
| Direktorės pavaduotojas ūkio reikalams V.Savys | Direktorei | Pranešimas žodžiu apie bendrą mokyklos ūkio būklę | Iki kiekvieno ketvirčio pabaigos |
|  | Mokyklos tarybai | Ataskaita žodžiu apie bendrą mokyklos ūkio būklę | 2017 m. sausis  2017 m. gegužė |
|  | Veiklos programos rengimo komandai | Pranešimas žodžiu apie veiklos programos rezultatų, susijusių su ūkine veikla, įgyvendinimą | Iki kiekvieno ketvirčio pabaigos |
| Mokyklos metodinė taryba  Metodinės tarybos pirmininkė | Direktorei | Ataskaita raštu apie pedagogų metodinę veiklą | 2017 m. sausis  2017 m. gegužė |
|  | Mokytojų tarybai | Pranešimas žodžiu apie pedagogų metodinę veiklą | 2017 m. sausis  2017 m. gegužė |
| Mokyklos įsivertinimo grupė | Mokyklos tarybai | Ataskaita raštu apie plačiojo ir giluminio įsivertinimo rezultatus | 2017 m. lapkritis |
|  | Mokytojų tarybai | Ataskaita raštu apie plačiojo ir giluminio įsivertinimo rezultatus | 2017 m. lapkritis |
| Mokytojos ir specialistai | Metodinei tarybai | Ataskaita žodžiu ir raštu apie metodinę veiklą | 2017 m. sausis  2017 m. gegužė |
|  | Pavaduotojai ugdymui | Ataskaita žodžiu arba raštu apie ugdomąją veiklą | 2017 m. sausis  2017 m. gegužė |
| Neformalaus ugdymo programų rengėjai | Direktorės pavaduotojai  ugdymui | Ataskaita raštu apie ugdomąją veiklą | 2017 m. gegužė |
| Bibliotekos vedėja | Direktorei | Ataskaita raštu apie bibliotekos darbo rezultatus | 2017 m. sausis |
| Techninis personalas | Direktorės pavaduotojui ūkiui | Ataskaita žodžiu apie vykdomas veiklas | 2017 m. sausis  2017 m. gegužė |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Plano rengėjo pareigos) (parašas) (vardas ir pavardė)*

PRITARTA

Kauno Suzukio pradinės mokyklos

tarybos 2016 m. gruodžio 13 d.

posėdžio protokolu Nr. 2

Direktorė Dėja Aukštkalnytė